Jurij Žur (1788)
Jurij Žur (němsce Georg Juhr; * 10. septembra 1788 w Židźinom, † 20. junija 1813 w Budyšinje) bě serbski wučer a serbowědny slědźer.
Narodźi so jako syn małeho žiwnosćerja w Židźinom a wopyta najprjedy měšćansku šulu we Wojerecach a wot 1803 do 1807 Budyski gymnazij. Wot 1807 do 1810 studowaše teologiju w Lipsku. Wot 1810 do 1813 dźěłaše jako wučer při nowozałoženej šuli za chude dźěći w Budyšinje.
Žur studowaše serbske dialekty, dźěłaše na słowniku a serbskej rěčnicy, haješe w Lipsku wuske kontakty z druhimi Słowjanami a nawukny čěsce, pólsce, serbisce a rusce.
Jako wučer wuznamjenješe so ze zasłužbami wo wuwiće ludoweho šulstwa. W napoleonskej wójnje wěnowaše so wothladanju schorjenych, při čimž so sam natykny a zemrě.
Žórło[wobdźěłać | žórłowy tekst wobdźěłać]
- Marja Kubašec: Žur, Jurij [1]. W: Jan Šołta, Pětr Kunze, Franc Šěn (wud.): Nowy biografiski słownik k stawiznam a kulturje Serbow. Ludowe nakładnistwo Domowina, Budyšin 1984, str. 654
ltg_Latn szl_Latn szl_Latn szl_Latn pol_Latn pol_Latn szl_Latn